Case ID: 1150692
Sentence 17: Şirvan İnzibati Məhkəməsinin 10 fevral 2020-ci il tarixli, 2-1(120)-685/2020 saylı rəsmi məktubla iddiaçıya iddia tələbinin dəqiqləşdirilməsi barədə yardım olunsa da, iddiaçı tərəfindən məhkəməyə müraciət edilənədək, iddia tələbi ilə bağlı ilkin olaraq cavabdeh inzibati orqana müraciət etməyini, həmin müraciətdən imtina olunmasını və ya hərəkətsizlik göstərilməsini təsdiq edən sübutlar iddia ərizəsinə əlavə olunmamışdır.Azərbaycan Respublikası İnzibati Prosessual Məcəlləsinin 35.1-ci maddəsinə əsasən bu Məcəllədə başqa qayda nəzərdə tutulmamışdırsa, iddiaçının iddia ərizəsində inzibati aktın qəbul edilməsi və ya qəbul edilməsindən imtina olunması, yaxud inzibati orqanın hərəkəti və ya hərəkətsizliyi nəticəsində onun hüquqlarının və qanunla qorunan maraqlarının pozulduğunu əsaslandırdığı hallarda mübahisələndirmə haqqında, məcburetmə haqqında, öhdəliklərin icrası haqqında və müəyyən hərəkətləri etməkdən çəkinməyə dair iddia mümkün sayılır.